Autumno

Autumno, in zonas climatic ubi il ha quatro stationes, es le station del anno que succede le estate e precede le hiberno. Illo es characterisate per le cambiamento del coloration de folios de verde in jalne, orange, rubie o brun; le cadita de folios postea; e le advenimento de temperaturas plus basse, includente eventualmente le gelo.

Secundo un definition (lo «astronomic»), le autumno extende in le hemispherio nord del equinocte autumnal usque le solstitio hibernal. Secundo le definition «meteorologic», le autumno septentrional include tote le menses de septembre, octobre e novembre. In le hemispherio sud, le autumno occurre in mesme tempore que le primavera nord.

Scriptores usa sovente le image del autumno pro evocar le vetulessa o le declinio.

Categoria:Stationes del anno